b"\n_START_ARTICLE_\nLiu Song\n_START_SECTION_\nKariera\n_START_PARAGRAPH_\nLeta 2003 se je Liu prebil v finale Svetovnega prvenstva IBSF do 21 let v Taupoju, Nova Zelandija. Liujev nasprotnik je bil Avstralec Neil Robertson, ki je bil premo\xc4\x8dan, izid je bil 11-5 v Avstral\xc4\x8devo korist._NEWLINE_Liu se je v zgodovino zapisal kot prvi Kitajec, ki se je uvrstil na zaklju\xc4\x8dni turnir katerega od jakostnih turnirjev. To mu je uspelo na turnirju Welsh Open 2004, za nastop na njem je moral odigrati kar \xc5\xa1tiri kvalifikacijske dvoboje, zadnjega proti Fergalu O'Brienu. V prvem krogu zaklju\xc4\x8dnega turnirja je nato izpadel proti hongkon\xc5\xa1kemu asu Marcu Fuju, izid je bil 3-5._NEWLINE_Na jakostnih turnirjih se je Liu doslej najbolje odrezal oktobra 2007 na turnirju Grand Prix, na katerem je v svoji skupini C zasedel drugo mesto, tik za Petrom Ebdonom. Skupinskemu delu je sledila kon\xc4\x8dnica in Liujev nasprotnik v osmini finala je bil \xc5\xa0kot Stephen Maguire. Liu je Maguireja premagal s 5-3 in se tako uvrstil v \xc4\x8detrtfinale, kjer se je znova pomeril z Marcom Fujem in znova izgubil - 0-5._NEWLINE_Od leta 2008 Liu trenira pod okriljem organizacije Grove Leisure, njegova trening partnerja sta Ronnie O'Sullivan in Neil Robertson."